Bekendstelling van 'n alternatiewe model vir regstellende aksie | Maroela Media
Die vakbond Solidariteit gaan Dinsdagmiddag te midde van sy hofsaak met die departement van korrektiewe dienste (DKD) 'n alternatiewe model vir regstellende aksie bekend maak. Volgens Solidariteit gaan die bekendstelling by die "onvoltooide brug" op die Helen Suzman-deurpad plaas. Soos dié "onvoltooide brug" is Suid-Afrika se hoofstuk oor regstellende aksie nog nie klaar geskryf nie.
Die nuwe boek Regstellende trane: Waarom verteenwoordigendheid nie gelykheid is nie, deur dr. Dirk Hermann, word ook tydens die geleentheid bekendgestel.